Diari Oficial de la Generalitat Valenciana


Sumari del DOGV 5780, del 09-06-2008 (2008/6281)

Informació pública del projecte de reparcel·lació forçosa de la unitat d'execució UA-1 del Pla Especial de Reforma Interior de Carpesa, assumit íntegrament pel Pla General de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5780

Data del DOGV
:   09-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6281


Data del document
:   09-05-2008

Organisme emissor
:   Construcciones Faios, SL

Tipus de document
:   Informació Pública

Descriptors 

:   * València
    * pla d'urbanisme
    * empresa privada

Informació pública del projecte de reparcel·lació forçosa de la unitat d'execució UA-1 del Pla Especial de Reforma Interior de Carpesa, assumit íntegrament pel Pla General de València.  
 [2008/6281]  
En compliment de l'article 169.5 de la Llei Urbanística Valenciana, l'entitat mercantil Construcciones Faios, SL, en la seua condició d'agent urbanitzador, ha formulat projecte de reparcel·lació forçosa de la unitat d'execució UA-1 del Pla Especial de Reforma Interior de Carpesa, dins del terme municipal de València, en relació amb l'article 416 del Reglament d'Ordenació i Gestió Territorial i Urbanística.  
De conformitat amb el que establix l'article 177 de la Llei 16/2005, de 30 de desembre, de la Generalitat, Urbanística Valenciana, i 416.1 del Reglament d'Ordenació i Gestió Territorial i Urbanística, per mitjà del present anunci se sotmet a informació pública l'indicat projecte de reparcel·lació forçosa per un termini d'un mes, comptat a partir de l'endemà de la publicació d'este anunci en el Diari Oficial de la Comunitat Valenciana.  
Cosa que es notifica als titulars de drets afectats per l'esmentat projecte de reparcel·lació, a l'efecte de poder presentar les al·legacions que estimen convenients en el termini indicat, i a este efecte qualsevol interessat podrà consultar el projecte de reparcel·lació forçosa en la notaria de José Corbí Coloma, sítia al carrer de la Pau, núm. 28-2n de 46841 València, de dilluns a divendres en horari de 10.00 a 14.00 hores. No obstant això, l'urbanitzador ha depositat una còpia del projecte de reparcel·lació en l'Ajuntament de València, avinguda d'Aragó, núm. 35, on així mateix, es podran presentar les al·legacions que s'estimen oportunes.  
En aplicació de l'article 172.3 de la Llei Urbanística Valenciana, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació; s'avisa, així mateix, que l'omissió, error o falsedat d'estes declaracions no podran afectar el resultat objectiu de la reparcel·lació. En el cas que s'aprecie dol o negligència greu podrà exigir-se la responsabilitat civil o penal que corresponga.  
Especialment, es requerix als titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa.  
De conformitat amb el que disposa l'article 174.7 de la LUV: «Durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se per mitjà d'acta notarial i oferir, simultàniament i alternativament, el pagament o el cobrament de la indemnització en metàl·lic, i es donarà un termini de 10 dies al requerit per a triar si preferix pagar o cobrar a un mateix preu unitari. El pagament o consignació de la indemnització haurà de ser objecte de garantia financera amb caràcter previ a l'aprovació del projecte de reparcel·lació. L'aportació de la referida garantia és condició d'eficàcia dels indicats requeriments. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.»  
Per mitjà del present anunci, d'acord amb el que establix l'article 59.5 de la Llei de Règim Jurídic de les Administracions Públiques i del Procediment Administratiu Comú, es notifica, també, als titulars de béns i drets afectats la identitat dels quals és desconeguda o, tot i ser coneguda, és desconegut el seu domicili; així com respecte de qualssevol altres titulars de béns i drets afectats per l'actuació dels qui s'ignore el lloc de la notificació o el mitjà o, bé, intentada la notificació, no s'haja pogut practicar.   
Llistat de propietaris afectats pel desenvolupament del Programa d'Actuació Integrada de la Unitat d'Execució UA-1 de Carpesa (València):  
Finca núm. 1A.  
Hereus de Francisco Martí Roig i Vicenta Peris Meseguer (María Jesús i Francisco Martí Peris): carrer Sants de la Pedra, núm. 12, 46010 Carpesa (València).  
Finca núm. 2B.  
Vicente Guanter Martínez i María del Carmen Alos Gil: carrer Apòstol Sant Pere, núm. 12-2a, 46942 Carpesa (València).  
Finca núm. 3C.  
Pilar Martí Fabuel: plaça del Poble núm. 6, 46757 València.  
Finques núm. 4D i 8H.  
Construcciones Faios, SL: plaça de Sant Antoni núm. 2, 46892 Benifaió (València).  
Finca núm. 5E.  
Juan Espinosa Badelles: carrer Sivert núm. 15, 46677 Carpesa (València).  
Finques núm. 6F i 7G.  
Ajuntament de València  
Finques núm. 9I, 10J i 11K.  
Amelia Pallas Ortega: carrer Portal del Lleó, número 7-4a, 46250 Xàtiva (València).  
València, 9 de maig de 2008.- Construcciones Faios, SL: Vicent Francesc Duart Gadea.